Cehu Silvaniei
Cehu Silvaniei (ungari keeles Szilágycseh, saksa keeles Bömischdorf) on linn Rumeenias Sălaji maakonnas. Linn asub ajaloolises Krisaania piirkonnas, Zalăust ligikaudu 26 km põhjakirdes. Linna haldusalasse kuulub neli küla: Horoatu Cehului (Oláhhorvát), Motiș (Mutos), Nadiș (Szilágynádasd) ja Ulciug (Völcsök). Kindlust on esmakordselt mainitud 1319. aastal (Castrum Cheevar). Asulat on esmamainitud 1405. aastal (Csehy). 1670. aastal laastasid türklased Cehu Silvanieid. Linnaks sai Cehu Silvaniei 17. veebruaril 1968. 2011. aasta rahvaloenduse andmetel oli Cehu Silvaniei elanikest ungarlasi 45,85%, rumeenlasi 43,07%, mustlasi 4,98% ja teistest rahvustest inimesi ja neid, kel rahvus teadmata 6,11%.